ଲାଟାନୋପ୍ରୋସ୍ଟ
ଲାଟାନୋପ୍ରୋସ୍ଟ (ଇଂରାଜୀ ଭାଷାରେ Latanoprost, ଏକ ବିକ୍ରୟ ନାମ ଜାଲାଟାନ/Xalatan) ଏକ ଔଷଧ ଯାହା ଚକ୍ଷୁ ମଧ୍ୟସ୍ଥ ଅଧିକ ଚାପର (pressure inside the eye) ଚିକିତ୍ସାରେ ବ୍ୟବ‌ହୃତ ହୁଏ । ଚକ୍ଷୁ ଉଚ୍ଚ‌ଚାପ (ocular hypertension) ଓ ଓପନ ଆଙ୍ଗଲ ଗ୍ଲକୋମା (open angle glaucoma) ରୋଗମାନଙ୍କରେ ଏହା ଦିଆଯାଏ । ମାନବ ଆଖିରେ ଏହା ଚକ୍ଷୁ ଡ୍ରପ (eye drops) ଆକାରରେ ପକାଯାଏ । ଏହାର ପ୍ରଭାବ ୪ ଘଣ୍ଟାରେ ଆରମ୍ଭ ହୋଇ ଏକ ଦିନ ରହେ । 

ଲାଟାନୋପ୍ରୋସ୍ଟର ପାର୍ଶ୍ୱ ପ୍ରତିକ୍ରିୟାରେ ଝାପସା ଦୃଶ୍ୟ (blurry vision), ଲାଲ ଆଖି, ଗଲୁ ଓ କଳା ଆଇରିସ ଆଦି ଲକ୍ଷଣ ଦେଖାଯାଏ । ପ୍ରୋସ୍ଟାଗ୍ଲାଣ୍ଡିନ ଆନାଲୋଗ (prostaglandin analogue) ଶ୍ରେଣୀର ଲାଟାନୋପ୍ରୋସ୍ଟ ଏକ ଔଷଧ ।  ଆଖିରେ ଥିବା ଆକ୍ୱିଅସ ହ୍ୟୁମର (aqueous fluid) ୟୁଭିଓସ୍କ୍ଲେରାଲ ଟ୍ରାକ୍ଟ (uveoscleral tract) ମାଧ୍ୟମରେ ଆଖିରୁ ବାହାରିଯାଏ ।

ସନ ୧୯୯୬ରେ ପ୍ରଥମେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ (generic medication) ମଧ୍ୟ ବିକ୍ରୟ ହୁଏ ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୨.୫ମି:ଲି: ବୋତଲର କ୍ରୟ ମୂଲ୍ୟ ୦.୬୯ରୁ ୩.୭୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଚିକିତ୍ସା ଖର୍ଚ୍ଚ ପ୍ରାୟ ୨୫ ଆମେରିକୀୟ ଡଲାରରୁ କମ୍ ।

ଆଧାର 

ଔଷଧ